**210511**

**Қиындықтар арасынан үмітті қалай табуға болады**

***«Сендер әлі күнге дейін қатты сыналған жоқсыңдар, еліктірген жағдайлар әдетте адамдардың бастарына түсіп жүргендегідей ғана болып келді. Ал Құдай Өзінің уәдесіне берік: Ол төзімдеріңнен артық сыналуларыңа жол бермейді. Еліктірілген кездеріңде соған шыдауға күш-қуат беріп, құтылып шығудың лайықты жолымен қамтамасыз етеді.»***

***(Қорынттықт. 1-хат 10:13)***

Он жас шамасындағы көрші бұзақыны жергілікті жексенбілік мектепке баруға шақырды, ол бала барды. Мұғалім баланы танып, іштей: «Мен бұл баланы жақсылыққа үйреткенім дұрыс болады, өйткені менде енді мұндай мүмкіндік болмайды!» - деп ойлады. Сондықтан ол шайтан туралы әңгімелеп, оны жаман балаларды жеп қоюға дайын екенін, құйрығымен от шашатын зұлым, ұсқынсыз жаратылыс ретінде бейнеледі. Қонаққа келген бала үндемей, төмен қарап отырды. Содан кейін шамамен 20 минуттан кейін, мұғалім оның назарын аудартып: «Кәнеки, жас жігіт, сен шайтан туралы не ойлайсың? Сен одан қорықпайсың ба?» деп сұрады. «Иә, мен сіз бейнелеген үлкен шайтаннан қорқамын деп ойлаймын, бірақ егер сіз менің мөлшерімдегі шайтанды әкелсеңіз, мен оны қамшылай алатыныма сенімдімін.» - деп айтты.

Білесің бе, досым, өмірде кездесетін қиындықтар дәл осындай мөлшерде, Құдайдың рақымынан бір сантиметрге де үлкенірек емес. Мәселе мынада, біз бұл шындықты ұмытып кетеміз. Бізге кездесетін мәселелерді бізді жойып жіберуге дайын үлкен шайтандар деп санаймыз, және мен жасырмай айтамын, олардың кейбіреулері солай көрінеді.

«Сіз бұл сөзіңізге қалай сенімдісіз?» - деп сіз өз жүрегіңізде сұрап отырған шығарсыз. «Сіз менің проблемаларым туралы білмейсіз!» Рас, мен білмеймін. Бірақ мен Құдайдың білетінін білемін және Қорынттықтарға 1-хат 10: 13-тегі: «Сендер әлі күнге дейін қатты сыналған жоқсыңдар, еліктірген жағдайлар әдетте адамдардың бастарына түсіп жүргендегідей ғана болып келді. Ал Құдай Өзінің уәдесіне берік: Ол төзімдеріңнен артық сыналуларыңа жол бермейді. Еліктірілген кездеріңде соған шыдауға күш-қуат беріп, құтылып шығудың лайықты жолымен қамтамасыз етеді.» - деген уәдеге сенемін.

Қиындықтар туындаған кезде біз жиі ұмытып кететін нәрсе - бұл Құдайдың рақымы мен Оның көмегінің мөлшері. Біз тек отбасылық жағдайды, ауруды, есепшоттарды немесе жүректің ауырғанын ғана көреміз.